سەرۆک نێچیروان بارزانی لە بەیاننامەیگ کە ئمڕوو لە ساڵیاد شۆڕش ئەیلوول بڵاوی کرد، و رەسیە ئاژانس شەفەق نیوز وت: لە شەس و دویەمین ساڵیاد شۆڕش شکۆمەن ئەیلوول، سڵاو لە گیان پاک سەرکردەی شۆڕش، بارزانی نەمر، و گشت ئەو تێکۆشەر و پێشمەرگە قارەمانانەیلە کە وەخاتر ئازادی گەل و نیشتمان گیان خوەیان بەخشین، لە ری سەخت خەبات وەرگەی سەختیگ گردن، و وەوپەڕ ڕێز و پیزانین یادیان کەیمن.
وتیش، شۆڕش شکۆمەن ئەیلوول داڵگ شۆڕشەیل کوردستانە، وەو شیوە که هەڵگر بەرزترین بەهایل گەلیگ چەوساوەی تامەزروی ئازادی و سەربەرزی بوین، ئەرا یەکگردن و ناسنامەی نەتەوەیی و نیشتمانپەروەری و کولتووری ئەرا گشت پێکهاتەیل خەڵک کوردستان، بوین ئومیدیگ گەورە و هوشیاری و هەست نەتەوەیی و نیشتمانپەروەرانەی زنیەو کرد، هەرلیوا بویە پرسیگ ماڵئاوایی ئەرا مافە ڕەوایل گەلیگ یەکگرتگ ئامادە ئەرا گشت چشتیگ، قوربانییگ  ئەرا وەدەسهاوردن سەرکەفتن و وەخاتر بەرزترین خوەیەتی و ئامانج ڕەوا، و دەنگی لە گشت جەهان ژنەفیا.
بارزانی وتیش، لە شۆڕش ئەیلول، خەڵک کوردستان توەنستن، لە سایەی باوەڕ و خوەیڕاگری و قوربانیدان و خوین و قوربانییەیلیان، خویناویترین دەسەڵاتەیل ناوچەگە ناچار بکەن دان وە مافەیل ئی گەلە بنەن ، وتیش:  وەگەرد پەلامار دوژمنەیل وەبان شۆڕش، و وەگەرد پاشەکشە، بڵویزەی شۆڕش هەرگیز نەکوشیاوە، و دەستکەفتەیل شۆڕش بوینە بنەمای گشت ئەو دەستکەفت و مافە دەستوریەیلە کە دویاتر کەفتنە دەس خەڵک کوردستان.
نێچیروان بارزانی هەمیش وت، هەر جویر ئەوەگ یەکێتی چینایەتی و یەکگرتگیی سەرچەوەی هێز و بنەمای شۆڕش ئەیلول بوی، لەی یادە دووپات لە یەکڕزی چینایەتی و یەکگرتگیی و قبوڵکردن ئەویتر و هاوکاری ناوەین گشت هێز و لایەنەیل و پێکهاتەیل خەڵک کوردستان کەم، جەختیش لەوە کرد کە یە تاکە رییگە ئەرا وەپشتسەرنان سەختی و مەترسی و مقیەتیکردن فیدرالیزم و مافەیل و دەستکەفتە دەستوورییەیل ئەرا هەرێم کوردستان و دەسەبەرکردن ئیسە و رەسین وە بانانیگ خاستر ئەرا خەڵک کوردستان .
